צלקת 
נחזור אחורה לתקופה של צחוק וחיוכים ; לתקופה של אהבה ורגשות מלבלבים; אז המלאכית שלי ירדה מגן עדן; במיוחד בשבילי, תקופה של פרפרים בבטן; תקופה של אהבה חזקה ושל שתיקה מתוקה; של עלטה אפופה בנשיקה ונשיקה; בזמן הזה חשבתי שנהיה ביחד לנצח; הכול נראה טוב, מרגיש טוב, רק על פני השטח; הגיע סוף , כל דבר תמיד חייב להיגמר ; אז אהבתי אז חנקתי, אז הלב שלי עיוור; ואז המנגינה פסקה ציפור השיר בלב שתקה; לא מבין את עצמי, דעיכה גוררת מצוקה; וכבר אין טעם לחיים, אולי הטעם נגמר?; בעצם יש טעם - רק חבל שטעם מר; אבל אומרים שאין דבר יותר שלם מלב שבור; ולא מבינים אהבה עד שמאבדים אדם אהוב ; הכל מתמוטט לי רואה הכול שחור קורס מהפגיעה; מרגיש שזה לא זה מוחק חיוך שוכח מאהבה; משפיל את המבט וכל הרגעים עוברים אצלי בראש; לא יכול להמשיך אני עכשיו חי רק בזיכרונות; שוקע בעצב מרגיש שמשהו בי מתפרק; הלב נשבר מה שנשאר זה רק חלל ריק; ליבי נשבר כבודי נפצע אני רוצה לחיות כמו פעם; אין אפשרות לחיות במציאות שלחיים אין טעם; חי על זיכרונות שעוברים כמו סרטים; חי בערוץ ההיסטוריה רוצה את ערוץ החיים הטובים ; כלום לא עוזר לא רואה את חצי הכוס המלאה; ולעיתים מגזים, רואה בתוך כוס מים סערה; בדרך מוזרה זה מספק כשמשתלט הכאב; מה שלא הורג מחשל - נאמנים פצעי אוהב; אנלא מצליח לקלוט, שואל ת'צמי שאלות; אין לי תשובות לא לוקחים ללב לוקחים לריאות; בתוך מרוץ הנשמות, אני נופל לבורות ; כשאני דורך על ביצים, עם רגליים קרות ; האהבה היא לנצח רק כל עוד היא נמשכת ; ובסוף מה שנשאר לי ביד זה רק צלקת; הכל מתמוטט לי...; רואה הכל מלמעלה - דמעות בגרון; מרגיש שחי בתוך בועה ולא בועת סבון; לא מבין את ליבי - האור הולך ומתרחק; מוצא אהבה חדשה ועוד התחלה אבל לא מסתפק; עכשיו אני נופל אני פגוע פצוע ; כתוצאה מקריסה כמו חייל צעצוע; עוד דבר מצטבר, עלי סוגר - נפל עלי; יורד עוד שלב אפקט הדומינו גמר עלי; אבל למרות הכול אני סומך על עצמי; והדבר הראשון שיידלק בי, יהיה אור פנימי; אדם חדש נושם עמוק אני מביט אל האופק; כבר לא חי את המחר, לאט מוצא את החופש; ימים שחורים יהיו וורודים הגלגל יסתובב; פחד לתקווה שמחה מאכזבה - כוח הלב ; אהבת אמת תמיד תהיה בלב אף פעם לא נפסקת; מתגבר כבר אין כאב - אבל תמיד תהיה צלקת; למרות שקשה לי אני נושם עמוק חושב על החיים; ומבין אם הכל נגמר יכול לחיות בלעדייך; הכאב לא נשאר בלב אבל תמיד תהיה צלקת; ואם לחפש את האור סיבה לחיות זה החיים ולא אחרת; 